OpenLLM-France/wikimedia huggingface dataset:
# WTFPL

WTFPL (Do What the Fuck You Want to Public License) és un tipus de llicència dels drets de propietat intel·lectual permissiva; el seu ús principal és com a llicència permissiva de programari lliure. La llicència original (versió 2.1), publicada el març del 2000, fou escrita per Banlu Kemiyatorn, qui la va utilitzar per material gràfic de Window Maker. Sam Hocevar, un programador francès que fou el líder de projectes de Debian en el període 2007-2008, n'escrigué la versió 2.0. La llicència WTFPL permet la redistribució i la modificació del programari sense cap restricció. La llicència fou aprovada com una llicència de programari lliure compatible GPL per la Free Software Foundation.

## Condicions

El text de la llicència és el següent (en anglès):

## Usos

L'ús de la llicència WTFPL és força rar (o, com a mínim, sota aquest nom), però hi ha hagut programari publicat sota aquesta llicència, la qual també pot ser aplicada sobre material gràfic i escrit. Freecode, un índex de programari lliure, inclou una categoria específica pel material sota WTFPL que conté 38 entrades (gener de 2013), dues de les quals tenen l'autoria de Sam Hocevar, autor de la versió 2.0 de la llicència. Potlatch, un editor en línia del projecte OpenStreetMap, i també el seu equivalent més recent iD, estan publicats sota llicència WTFPL.

## Referències

* 1 2 3 4 «Licenses - Free Software Foundation» (en anglès). Free Software Foundation.
* ↑ «OSI Board Meeting Minutes, Wednesday, March 4, 2009» (en anglès). Open Source Initiative, 04-03-2009. Arxivat de l'original el 16 de març 2016. [Consulta: 27 maig 2013]. «[...] the following licenses to be discussed and approved/disapproved by the Board. [...] WTFPL Submission: [...] Comments: It's no different from dedication to the public domain. Author has submitted license approval request -- author is free to make public domain dedication. Although he agrees with the recommendation, Mr. Michlmayr notes that public domain doesn't exist in Europe. Recommend: Reject»
* ↑ «Version 1.0 license». Arxivat de l'original el 2013-06-02. [Consulta: 27 maig 2013].
* ↑ «Window Maker WTFPL». Arxivat de l'original el 2012-03-13. [Consulta: 27 maig 2013].
* 1 2 3 Sam Hocevar. «WTFPL 2.0» (en anglès).
* ↑ «Projects tagged "WTFPL"» (en anglès). freecode.com.
* ↑ «Potlatch 2 LICENCE.txt on GitHub repository» (en anglès).
* ↑ «iD LICENCE on GitHub repository» (en anglès).

## Vegeu també

* Beerware
* CC Zero

## Enllaços externs

* WTFPL - Lloc web oficial
# Prochot

Prochot és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1414.
# Sd.Kfz. 254

El Mittlerer Gepanzerter Beobachtungskraftwagen Sd. Kfz. 254 fou un vehicle blindat mitjà de reconeixement utilitzat per Wehrmacht a la Segona Guerra Mundial.

## Història

El 1936, un tractor d'artilleria amb la designació RR-7/2 va ser dissenyat per Saurer per a l'exèrcit austríac. Va superar la fase de proves el 1937 i es va començar a fabricar el 1938. Es van fer 12 unitats abans de l'annexió d'Àustria per part d'Alemanya. Després d'això la Wehrmacht va adoptar el model i va utilitzar el xassís per desenvolupar un transport de tropes lleuger.
Aquest disseny, però, es va descartar el 1940, i es va reconvertir en un vehicle de reconeixement equipant-lo amb un equip de radio. Se li va donar una nova designació, RK-7 (Räder-Klettenfahrgestell), però va ser anomenat Sd.Kfz. 254 per la Wehrmacht. Es van arribar a produir 140 unitats. La majoria van ser utilitzats al front oriental, però alguns es van reconvertir a observadors artillers i van ser utilitzats pels Afrika Korps.
El més inusual del Sd.Kfz. 254 és el seu sistema de rodes i erugues. A camp a través utilitza les erugues per moure's més fàcilment, però en carretera pot desplegar quatre rodes que porta als laterals, cosa que li permet desplaçar-se més ràpid.

## Tank Svobody

El 1950, el mecànic Václav Uhlík de la República Txeca trobà les restes d'un Sd.Kfz. 254. El va reparar i reconvertir en un transport blindat, que al 25 de juliol de 1953 va utilitzar per travessar tres fronteres i penetrar 30 quilòmetres a l'Alemanya Occidental. Allà va demanar asil i posteriorment emigrar als Estats Units, on el vehicle va ser exposat com al "Tanc de la Llibertat" (Tank Svobody en txec). Actualment és propietat d'una col·lecció privada.

## Referències

* ↑ Chamberlein, Peter. Encyclopaedia Of German Tanks Of World War Two: The Complete Illustrated Directory of German Battle Tanks, Armoured Cars, Self-propelled Guns and Semi-tracked Vehicles, 1933-45. ISBN 1-85409-214-6.
# Miramont d'Auta-riba

Miramont (francès Miremont) és un municipi francès del departament de l'Alta Garona, a la regió Occitània.

## Referències

* ↑ «Toponímia occitana». Arxivat de l'original el 2012-03-03. [Consulta: 20 agost 2010].

## Enllaços externs

* Web amb informació de Miramont
# Roca de Lliri

La Roca de Lliri és una muntanya de 1.233 metres que es troba al municipi de la Nou de Berguedà, a la comarca catalana del Berguedà.
# Pimelodus halisodous

Pimelodus halisodous és una espècie de peix de la família dels pimelòdids i de l'ordre dels siluriformes.

## Morfologia

Els mascles poden assolir els 11,1 cm de llargària total.

## Distribució geogràfica

Es troba a Sud-amèrica: Brasil.

## Referències

* ↑ Lacépède B. G. E. 1803. Histoire naturelle des poissons. Hist. Nat. Poiss. v. 5. i-lxviii + 1-803 + index.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lundberg, J.G. i M.W. Littmann 2003. Pimelodidae (Long-whiskered catfishes). p. 432-446. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Ribeiro, F.R.V., Lucena, C.A.S. & Lucinda, P.H.F. 2008. Three new Pimelodus species (Siluriformes: Pimelodidae) from the rio Tocantins drainage, Brazil. Neotropical Ichthyology, 6 (3): 455-464.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# WTF

WTF té els següents significats:
* World Taekwondo Federation Federació Mundial de Taekwondo: institució reconeguda pel Comitè Olímpic Internacional, amb seu a Seül (Corea del Sud), escindida de la ITF, i que es dedica a regular les normes del taekwondo a nivell competitiu i a celebrar les competicions oficials en cadascuna de les seves disciplines.
* Estil de Taekwondo WTF, i associat a la federació homònima i que es caracteritza per usar moviments més elàstics i circulars. El combat d'aquest estil és de contacte total i es realitza amb casc.
* What the fuck, vulgarisme anglès usat en xats i fòrums per a mostrar sorpresa o disgust i la traducció de la qual al català seria: Però què collons. La w també pot correspondre a qualsevol pronom interrogariu anglès com ara who, when o why.
* What the Fuck Jam Sessions, jam sessions realitzades durant anys els dilluns a la nit al Jamboree emblemàtic local barceloní.

## Referències

* ↑ Web oficial de la World Taekwondo Federation
* ↑ Web oficial del C.O.I.
# Procinètic

Un [agent] procinètic (també gastroprocinètic, gastrocinètic) és un tipus de fàrmac que millora la motilitat gastrointestinal augmentant la freqüència o la força de les contraccions, però sense alterar-ne el ritme. S'utilitzen per tractar certs símptomes gastrointestinals, com ara molèsties abdominals, inflor, restrenyiment, cremor d'estómac, nàusees i vòmits; i certs trastorns gastrointestinals, com ara la síndrome de l'intestí irritable, la gastritis, gastroparèsia i la dispèpsia funcional.
La majoria dels procinètics s'agrupen sota el Sistema de Classificació Química Anatomicoterapèutica (un sistema de classificació de fàrmacs de l'Organització Mundial de la Salut), com a codi ATC A03F.

## Exemples

Dels comercialitzats a Espanya:
* Cinitaprida: EFG, Cidine
* Cleboprida: Cleboril, Flatoril (amb simeticona)
* Domperidona: EFG, Motilium
* Levosulpirida: EFG, Levogastrol, Pausedal
* Linaclotida: Constella
* Metoclopramida: EFG, Primperan

## Referències

* ↑ «Acid Reflux Symptoms». Arxivat de l'original el 2011-06-15. [Consulta: 23 juny 2011].
* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2022.
# Erstein

Erstein (en alsacià Eerstain) és un municipi francès, situat a la regió del Gran Est, al departament del Baix Rin. L'any 1999 tenia 9.664 habitants.
Forma part del cantó d'Erstein, del districte de Sélestat-Erstein i de la Comunitat de comunes del cantó d'Erstein.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 6.155 | 6.288 | 7.434 | 8.095 | 8.600 | 9.664 |

## Administració

Llista d'alcaldes :
| Període | Identitat | Partit |
| 1935-1965 | Jean-Philippe Bapst | |
| 1965-1989 | Georges Riehl | |
| 1989-2008 | Théo Schnee | PS |
| 2008- | Jean-Marc Willer | |

## Personatges il·lustres

* Laure Diebold, heroi de la resistència
* François-Joseph Offenstein (1760-1837) general francès
# Portada/article gener 4
## Spilocuscus

Spilocuscus ('cuscús tacat') és un gènere de pòssums nocturns de mida mitjana-gran de la família dels falangèrids, que es caracteritzen per la seva viva coloració. És un dels quatre gèneres els membres dels quals s'anomenen vulgarment cuscussos. N'hi ha cinc espècies repartides per Indonèsia, Papua Nova Guinea i el nord d'Austràlia. Quatre d'aquestes espècies estan amenaçades en major o menor mesura i dues d'elles (Spilocuscus wilsoni i el cuscús roig-i-negre) es troben en perill crític d'extinció.
# Prefectura de Tottori

La Prefectura de Tottori (鳥取県, Tottori-ken) està ubicada a la regió de Chugoku, a l'illa de Honshu, al Japó. La capital és la ciutat de Tottori la qual té 201.000 habitants. Aquesta prefectura és la menys poblada del Japó.
L'octubre de 2016 hi hagué un terratrèmol de magnitud 6,2 en l'escala de Richter.

## Geografia
### Ciutats

* Kurayoshi
* Sakaiminato
* Tottori (capital)
* Yonago

## Referències

* ↑ «6.2 quake hits western Japan». Tengri News, 21-10-2016 [Consulta: 14 gener 2018].
# Prefectura de Yamagata

La prefectura de Yamagata (山形県, Yamagata-ken) està ubicada a la regió de Tohoku sobre l'illa de Honshu al Japó. La capital és la ciutat de Yamagata.

## Ciutats

* Higashine
* Kaminoyama
* Murayama
* Nagai
* Nan'yo
* Obanazawa
* Sagae
* Sakata
* Shinjo
* Tendo
* Tsuruoka
* Yamagata (capital)
* Yonezawa

## Vegeu també

* Universitat Yamagata
# Prefectura de Wakayama

La prefectura de Wakayama (和 歌 山 県) és a la regió de Kinki sobre l'illa de Honshu al Japó.

## Geografia

A la prefectura de Wakayama hi ha nou ciutats:
* Arida
* Gobō
* Hashimoto
* Iwade
* Kainan
* Kinokawa
* Shingū
* Tanabe
* Wakayama (capital)

## Referències

* ↑ «Wakayama | prefecture, Japan | Britannica» (en anglès). [Consulta: 23 maig 2023].
# Prefectura de Yamaguchi

La Prefectura de Yamaguchi (山口県, Yamaguchi-ken) és una prefectura japonesa a la regió de Chūgoku de l'illa de Honshū, al Japó. La seva capital és la ciutat de Yamaguchi al centre de la prefectura. La ciutat més gran és Shimonoseki.
La prefectura conforma la punta occidental de Honshū, l'illa principal del Japó. Els estrets de Kanmon la separen de l'illa de Kyūshū, la segona més poblada del Japó. També és el punt on s'ajunten la mar del Japó, que banya la costa nord de la prefectura, i la mar Interior de Seto, que en banya la costa sud.

## Ciutats

* Hagi
* Hikari
* Hōfu
* Iwakuni
* Kudamatsu
* Mine
* Nagato
* San'yō-Onoda
* Shimonoseki
* Shūnan
* Ube
* Yamaguchi (capital)
* Yanai

## Enllaços externs

* Prefectura de Yamaguchi - Lloc web oficial
# Principi universal

El principi universal un dels principis que regeix l'extraterritorialitat del Dret penal espanyol.
Segons aquest principi, el Dret penal espanyol és extensible a determinats delictes lesius d'interessos comuns a tot estat quan són comesos fora de l'Estat espanyol. Els delictes en qüestió s'enumeren a l'article 23.4 LOPJ, i comprenen, entre d'altres:
* Genocidi
* Terrorisme
* Segrest d'aeronaus
* Falsificació de moneda estrangera
* Etc.
# Ports de Morella

* Aquest article tracta sobre la comarca històrica. Si cerqueu la serralada dels Ports, vegeu «Ports de Tortosa-Beseit».
Ports de Morella és una comarca històrica del País Valencià que coincideix en gran part amb l'actual comarca dels Ports, amb l'excepció de Catí, que forma part actualment de la comarca de l'Alt Maestrat. Apareix al mapa de comarques d'Emili Beüt, Comarques naturals del Regne de València, publicat l'any 1934. Vilafranca, que en la comarcalització de Beüt i Belenguer s'inscrivia en l'Alt Maestrat, es va integrar als Ports en 2023.

## Vegeu també

* Comarques del País Valencià
# Pita de les Moluques septentrionals

La pita de les Moluques septentrionals (Erythropitta rufiventris) és una espècie d'ocell de la família dels pítids (Pittidae) que habita els boscos de les illes Moluques septentrionals.

## Referències

* ↑ «Pita de les Moluques septentrionals». Cercaterm. TERMCAT, Centre de Terminologia. Rev. 29-12-2020 (català)
# Portador de fèretres

Un portador de fèretres és una de les persones que ajuden portar el taüt en un funeral.
Algunes cultures distingeixen entre el pallbearer i el portador del taüt. El primer, ostenta una posició més cerimonial, portant una punta del mantell o bandera que cobreix el taüt, o un cordó subjectat a ell, mentre que el segon és qui s'encarrega d'aixecar i carregar el taüt. Poden existir portadors del fèretre només en el sentit cerimonial quan el taüt es transportat per un animal o vehicle. També poden portar guants blancs per tal d'impedir danyar o embrutar el taüt i com a mostra de respecte a la persona difunta.
En cultures Occidentals, els portadors dels fèretres són normalment familiars masculins, amics propers o companys del difunt. Hi pot haver excepcions, com el funeral de Lee Harvey Oswald, on reporters es van oferir per transportar el fèretre, enlloc de les persones més properes al difunt. En algunes cultures asiàtiques els portadors del fèretre no tenen cap tipus de lligam amb el difunt, sinó que simplement perceben una compensació econòmica per realitzar el servei.

## Etimologia

"Pall" –en anglès– és una tela pesada o mantell que es col·loca sobre el taüt. El terme "pallbearer" s'utilitza per referir-se a algú que aguanta el taüt cobert per aquest mantell.

## Forma de portar-lo

Els portadors del fèretre als Estats Units d'Amèrica i Canadà acostumen a agafar el taüt per uns mànecs laterals i dur-lo a l'alçada de la cintura. Al Regne Unit, Austràlia, Irlanda i la majoria de països d'Àsia, el taüt s'acostuma a carregar sobre les espatlles.

## Referències

* ↑ «How I became Lee Harvey Oswald's pallbearer». Associated Press. The Denver Post, 21-11-2013.
* ↑ «Pall». A: Charles Herbermann. Catholic Encyclopedia. Nova York: Robert Appleton Company, 1913.
* ↑ «Making Funeral Preparations: A Guide for Preparing Death and the Funeral Liturgy». Evangelical Lutheran Church in America. [Consulta: 28 agost 2014].
* ↑ «Funeral held for Canadian soldier killed in Afghanistan - Living - The Telegram», 25-09-2009. Arxivat de l'original el 16 d'agost 2016. [Consulta: 17 novembre 2016].
* ↑ FuneralFriend. «What is a Pallbearer» (en anglès), 26-07-2012. Arxivat de l'original el 2020-04-02. [Consulta: 8 desembre 2018].
# Pla de Mussarra

El Pla de Mussarra és un pla del terme municipal de Monistrol de Calders (Moianès), on hi ha la masia de Mussarra, el Camp de l'Estoviada, el Camp Rodó i la Quintana de Mussarra.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.

## Enllaços externs

* El Pla de Mussarra en el seu entorn a l'Institut Cartogràfic de Catalunya
# Projecció ortogonal

Una projecció ortogonal és, en geometria euclidiana, aquella en què les rectes projectants auxiliars són perpendiculars al pla de projecció, establint una relació entre tots els punts de l'element projectant amb els projectats.
En el pla, la projecció ortogonal és aquella les línies projectants auxiliars són perpendiculars a la recta de projecció L.
Així, donat un segment AB, n'hi haurà prou projectar els punts "extrems" del segment -mitjançant línies projectants auxiliars perpendiculars a L-, per determinar la projecció sobre la recta L.
Una aplicació de projeccions ortogonals són els teoremes de les relacions mètriques en el triangle mitjançant les quals es pot calcular la dimensió dels costats d'un triangle.
El concepte de projecció ortogonal es generalitza a espais euclidians de dimensió arbitrària, fins i tot de dimensió infinit. Aquesta generalització té un paper important en moltes branques de matemàtica i física.

## Casos de projecció ortogonal en el pla

Projecció ortogonal d'un punt:
* La projecció ortogonal d'un punt P és un altre punt A situat a prop de L, que s'obté traçant una línia perpendicular a L des del punt A.
Projecció ortogonal d'un segment:
* Cas general: si el segment donat AB no és paral·lel a la recta L, la projecció ortogonal és segment PQ que s'obté traçant línies perpendiculars a L des dels punts extrems. La magnitud de la projecció sempre és menor que la del segment donat.
* Si el segment PQ i la recta L són paral·lels, la projecció serà: AB = PQ, que s'obté de forma anàloga.
* Si el segment AB té un punt comú amb la recta L, la projecció s'obté de manera similar.
* Si el segment AB talla a la recta L, la projecció s'obté de forma anàloga.

## Vegeu també

| Projecció gràfica | Projecció cònica Projecció paral·lela Projecció ortogonal Projecció obliqua |
* Ortofotografia
* Ortofotomapa
* Perspectiva axonomètrica

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.137. DL M-50.522-2002. ISBN 84-8332-391-5 [Consulta: 6 desembre 2014].
* ↑ «Intro to Computer Graphics: Viewpoints and Projections». [Consulta: 17 març 2024].
* ↑ «Proyección ortogonal - Definicion.de» (en castellà). [Consulta: 20 març 2024].
* ↑ «Orthographic projection | 3D Modeling, Drafting & Visualization | Britannica» (en anglès), 15-03-2024. [Consulta: 25 març 2024].
* ↑ «Projeccions Ortogonals». [Consulta: 27 abril 2024].
# Predajná

Predajná és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1284.
# Proechimys echinothrix

Proechimys echinothrix és una espècie de mamífer rosegador de la família de les rates espinoses. Viu al Brasil i, possiblement, a Colòmbia i el Perú. El seu hàbitat natural són els boscos de terra ferma. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, echinothrix, vol dir «de pèl espinós».

## Referències

* ↑ Patton, J.; Percequillo, A.; Costa, L. Proechimys echinothrix. UICN 2008. Llista Vermella d'espècies amenaçades de la UICN, edició 2008, consultada el 30 juny 2015.
# Pseudochondrostoma

Pseudochondrostoma és un gènere de peixos actinopterigis de la família Cyprinidae.

## Taxonomia

* Pseudochondrostoma duriense (M. M. Coelho, 1985) - Voga del Duero
* Pseudochondrostoma polylepis (Steindachner, 1864) - Voga del Tajo
* Pseudochondrostoma willkommii (Steindachner, 1866) - Voga del Guadiana

## Referències

* "Pseudochondrostoma". FishBase. Ed. Ranier Froese i Daniel Pauly. August del 2011. N.p.: FishBase, 2011.
* Leunda, P. M.; Elvira, B.; Ribeiro, F.; Miranda, R.; Oscoz, J.; Alves, M. J. & Collares-Pereira, M. J. 2009 International standarization of Common Names for Iberian Endemic Freshwater Fishes. Limnetica. 28: 189-202. ISSN = 1989-1806 (web Arxivat 2012-07-05 a Wayback Machine.)
# Pterygotrigla andertoni

Pterygotrigla andertoni és una espècie de peix pertanyent a la família dels tríglids.

## Descripció

* Fa 38 cm de llargària màxima.
* Cap gros i triangular.
* El cap i el dors són coberts de taques negres prominents.

## Hàbitat

És un peix marí i batidemersal que viu entre 90-500 m de fondària (normalment, entre 200 i 500).

## Distribució geogràfica

Es troba al Pacífic occidental: Nova Caledònia, Austràlia i Nova Zelanda.

## Costums

És bentònic.

## Observacions

És inofensiu per als humans i la seua carn és de qualitat excel·lent.

## Referències

* ↑ Waite E. R., 1899. Scientific results of the trawling expedition of H. M. C. S. "Thetis." Mem. Aust. Mus. v. 4 (pt 1). 2-132.
* ↑ uBio (anglès)
* ↑ Waite, E. R., 1910. Additions to the fish fauna of New Zealand. Transactions New Zealand Institute Part 1 (1910): 25-26.
* 1 2 3 4 FishBase (anglès)
* ↑ Richards, W.J., 1999. Triglidae. Gurnards, sea robins, armored gurnards, and armored sea robins. p. 2359-2363. A: K.E. Carpenter i V.H. Niem (eds.). FAO species identification guide for fishery purposes. The living marine resources of the WCP. Vol. 4. Bony fishes part 2 (Mugilidae to Carangidae). FAO, Roma.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Richards, W.J., 1999.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Pterygotrigla elicryste

Pterygotrigla elicryste és una espècie de peix pertanyent a la família dels tríglids.

## Descripció

* Fa 8,3 cm de llargària màxima.
* Nombre de vèrtebres: 26-27.

## Hàbitat

És un peix marí, bentopelàgic i de clima tropical que viu entre 124-138 m de fondària.

## Distribució geogràfica

Es troba des de l'Índic oriental central fins al Pacífic occidental: Austràlia.

## Observacions

És inofensiu per als humans.

## Referències

* ↑ Waite E. R., 1899. Scientific results of the trawling expedition of H. M. C. S. "Thetis." Mem. Aust. Mus. v. 4 (pt 1). 2-132.
* ↑ uBio (anglès)
* ↑ Richards, W. J., T. Yato & P. R. Last, 2003. Revision of the gurnard fish subgenus Otohime (Triglidae: Pterygotrigla). Smithiana, Publ. in Aquatic Biodiversity Bull. 2: 1-18.
* 1 2 3 4 FishBase (anglès)

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB